સાસણ, ભાલછેલ, હરીપુર વિસ્તારની 25 થી વધુ હોટેલો, આરામગૃહો, રીસોર્ટની તપાસમાં ગેરરીતિ જણાતા નોટિસો આપવામાં આવી છે અને આવી હોટેલ આરામ ગૃહોમાં રીસોર્ટ સાથે સંકળાયેલા પ્રવાસીઓને અનઅધિકૃત સ્થળે નહીં રોકાવા, ગેરકાયદે લાયન શો જેવી પ્રવૃતિઓમાં સામેલ ન થવા તાકીદ કરવામાં આવી હતી. આવી ગેરકાયદે હોટેલોમાં ગીર કોટેજવીલા, ટહુકો ફાર્મ વિગેરેનો સમાવેશ થાય છે. તંત્રના આ પગલાથી ગેરકાયદે હોટલ રીસોર્ટથી આરામ ગૃહો ચલાવતા સંચાલકોમાં ફફડાટ વ્યાપી ગયો છે.